​শীতের বাজারে মিলছে না সামুদ্রিক মাছ থেকে ইলিশ, সমস্যায় ক্রেতা থেকে বিক্রেতা

কাকদ্বীপ: বাঙালির রসনা প্রিয় ইলিশের দেখা নেই বাজারে অন্যদিকে আকাল সামুদ্রিক মাছের। বাঙালি মানেই একটাই প্রবাদ বাক্য সামনে আসে ‘মাছে ভাতে বাঙালি’। আর সেই কথাই এখন বড় দুশ্চিন্তার কারণ হয়ে দাঁড়াচ্ছে মানুষের কাছে। কারণ বাজারে দেখা নেই ইলিশের। এমনকী বাজারে মিলছে না সামুদ্রিক মাছও। মনের মত মাছ না মেলায় মন ভারাক্রান্ত মৎসজীবিদের। স্থানীয় মৎস্যজীবী থেকে ব্যবসায়ীরা বলছেন, পর্যাপ্ত পরিমাণে মাছ আসছে না ট্রলারে, যার জন্যই অল্প পরিমাণে মাছ আসলেও তার দাম অত্যাধিক।

অন্যদিকে, ট্রলার সমিতি ও মৎস্যজীবী ইউনিয়নের পক্ষ থেকে জানানো হয়, গভীর সমুদ্রে ট্রলার পাঠাতে তেল, বরফ, শ্রমিকের জন্য প্রচুর টাকা বেরিয়ে যাচ্ছে সেই তুলনায় মাছ মিলছে না গভীর সমুদ্রে। যদিও, তার কারণ হিসেবে বলা হচ্ছে, অত্যাধিক পরিমাণে ছোট মাছ ধরা হচ্ছে যে কারণের জন্যই মিলছে না মাছ। অন্যদিকে, বড় বড় পণ্যবাহী জাহাজ যাওয়ার ফলে তেল পুড়ে দূষিত হচ্ছে জল ফলে মাছের প্রজনন ব্যাহত হচ্ছে। তারা বলেন, এইভাবে চলতে থাকলে আগামী দিনে মাছে ভাতে বাঙালি এই প্রবাদ বাক্যটা আদৌ থাকবে কিনা তাই চিন্তার বিষয়।

আরও পড়ুন: দক্ষিণবঙ্গে ফের হাওয়া বদল, নিম্নচাপে পরিণত ঘূর্ণিঝড় ‘দিতওয়ার’

সামুদ্রিক ট্রলার না আসায় পাইকারি ও খুচরো বাজারে স্বাভাবিকভাবে পড়ছে টানাপোড়েন। সমস্যার সম্মুখীন হচ্ছেন ক্রেতা থেকে বিক্রেতা সকলেই।